YUNA
YUNA (shuningdek, Yuna, ukraincha Юна shaklida) — Ukrainada har yili oʻtkazilinadigan professional musiqa mukofoti. „YUNA“ soʻzi Yearly Ukrainian National Awards (Ukrainaning yillik milliy mukofotlari) jumlasining qisqartirilgan abriviaturasidir. Mukofot 2011-yil 27-oktyabrda taʼsis etilgan. Mukofotning hammuassislari Pavlo Shilko va Muhammad Zahurdir. Mukofotning bosh prodyuseri Pavlo Shilko. YUNA mukofotining nomzodlari va gʻoliblari nizomga muvofiq professional hakamlar hay’ati tomonidan aniqlanadi. Deloitte Touche Tohmatsu auditorlik kompaniyasi hakamlar hay’ati aʼzolari ovozlarini hisoblashning yaxlitligini taʼminlaydi. „YUNA“ haykalchasining ogʻirligi 3,5 kgni tashkil etadi.